સુપ્રીમ કોર્ટે ત્રણ તલાકને ગેરકાયદે ગણાવી દીધા છે, તેમ છતાંય દેશમાં ત્રણ તલાકના કેસ રોજબરોજ સામે આવતા જ રહે છે. હવે મધ્યપ્રદેશના જાબુઆ જિલ્લામાં ત્રણ તલાકનો કેસ સામે આવ્યો છે, જેમાં એક મુસ્લિમ શખ્સે તેની પત્નીને એટલા માટે છૂટાછેડા આપી દીધા કેમકે તેનું વજન વધારે હતું. ત્યારબાદ મહિલાએ તેના પતિ આરિફ હુસૈન અને સાસુ હુસૈના બાનું વિરુદ્ધ સ્થાનિક પોલીસ સ્ટેશનમાં ફરિયાદ દાખલ કરી છે. બન્ને આરોપી બુધવારથી ફરાર હતા. જોકે પોલીસે ગુરુવારે બન્નેને ઝડપી લીધા છે.